CELEX: 32019R0653
Language: et
Date: 2019-04-24 00:00:00
Title: Komisjoni rakendusmäärus (EL) 2019/653, 24. aprill 2019, millega muudetakse määrust (EÜ) nr 847/2006 teatavate kalatoodete või -konservide suhtes kehtestatud liidu tariifikoodide osas

25.4.2019   
               
               
                  ET
               
               
                  Euroopa Liidu Teataja
               
               
                  L 110/34
               
            
         KOMISJONI RAKENDUSMÄÄRUS (EL) 2019/653,
         24. aprill 2019,
         millega muudetakse määrust (EÜ) nr 847/2006 teatavate kalatoodete või -konservide suhtes kehtestatud liidu tariifikoodide osas
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 27. veebruari 2006. aasta otsust 2006/324/EÜ Euroopa Ühenduse ja Tai Kuningriigi vahel kirjavahetuse vormis lepingu sõlmimise kohta üldise tolli- ja kaubanduskokkuleppe (GATT) 1994 artikli XXIV lõike 6 ja artikli XXVIII alusel seoses soodustuste muutmisega Tšehhi Vabariigi, Eesti Vabariigi, Küprose Vabariigi, Läti Vabariigi, Leedu Vabariigi, Ungari Vabariigi, Malta Vabariigi, Poola Vabariigi, Sloveenia Vabariigi ja Slovaki Vabariigi loendites nende riikide Euroopa Liiduga ühinemise käigus, (1) eriti selle artiklit 2,
         ning arvestades järgmist:
         
                     (1)
                  
                  
                     Komisjoni määrusega (EÜ) nr 847/2006 (2) avati alates 2. juunist 2006 teatavate kalatoodete või -konservide impordiks kaks iga-aastast tollimaksuvaba tariifikvooti.
                  
               
                     (2)
                  
                  
                     Euroopa Parlamendi ja nõukogu määrusega (EL) 2019/216 (3) on ette nähtud, et pärast Ühendkuningriigi väljaastumist liidust jaotatakse tariifikvoodid, mis on kantud 1994. aasta üldisele tolli- ja kaubanduskokkuleppele lisatud liidu kontsessioonide ja kohustuste loendisse, liidu ja Ühendkuningriigi vahel vastavalt kõnealuse määruse lisas sätestatud ELi 27 liikmesriigi osakaalule kvoodi kasutamises.
                  
               
                     (3)
                  
                  
                     Seetõttu on vaja vastu võtta meetmed määruse (EL) 2019/216 lisa C osas sätestatud tariifikvootide jaotamise rakendamiseks. Määruses (EÜ) nr 847/2006 sätestatud tariifikvoodid tuleks eelkõige asendada nende kogustega, mis tulenevad jaotamisest.
                  
               
                     (4)
                  
                  
                     Määruse (EL) 2019/216 artikli 1 lõike 2 kohaldamise alguskuupäev on tõenäoliselt päev, mis jääb käimasolevasse kvoodiperioodi. Seepärast on vaja kehtestada erieeskirjad nende tariifikvootide jaotamise rakendamiseks, mida ei ole sel päeval eraldatud tariifikvootidele, mille kvoodiperiood algab enne kõnealust kuupäeva ja lõpeb pärast seda kuupäeva.
                  
               
                     (5)
                  
                  
                     Selleks et tagada ettevõtjatele õiguskindlus ja läbipaistvus, peaks komisjon avaldama pärast kõnealuste tariifikvootide jaotamist saadaolevad kogused kahe tööpäeva jooksul alates päevast, mil kohaldatakse määruse (EL) 2019/216 artikli 1 lõiget 2.
                  
               
                     (6)
                  
                  
                     Määruse (EL) 2019/216 artikli 1 lõiget 2 kohaldatakse alates järgmisest päevast, mil lõpetatakse nõukogu määruse (EÜ) nr 32/2000 (4) kohaldamine Ühendkuningriigis ja tema suhtes. Seepärast on asjakohane, et käesolev määrus jõustuks võimalikult kiiresti ning et seda kohaldataks alates kuupäevast, mil kohaldatakse määruse (EL) 2019/216 artikli 1 lõiget 2.
                  
               
                     (7)
                  
                  
                     Käesoleva määrusega ette nähtud meetmed on kooskõlas tolliseadustiku komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määrust (EÜ) nr 847/2006 muudetakse järgmiselt.
            
                        1)
                     
                     
                        Artikli 1 lõige 2 asendatakse järgmisega:
                        
                           „2.   CN-koodi 1604 20 50 alla kuuluvate sardiinidest, pelamiididest, liigi Scomber scombrus ja Scomber japonicus makrellidest ning liigi Orcynopsis unicolor kaladest valmistatud kalatoodete või -konservide (välja arvatud tervena või tükkidena) impordiks liitu avatakse aastane tariifikvoot 754 tonni koos tollimaksuvabastusega.“
                        
                     
                  
                        2)
                     
                     
                        Artikli 2 lõige 2 asendatakse järgmisega:
                        
                                    „2.
                                 
                                 
                                    artikli 1 lõikes 2 nimetatud 754tonnistest tariifikvootidest kohaldatakse 123 tonni järjekorranumbri 09.0706 all Taist pärit impordi suhtes ning ülejäänud osa – 631 tonni – kohaldatakse järjekorranumbri 09.0707 all muudest riikidest pärit impordi suhtes.“
                                 
                              
                  
         
            Artikkel 2
            
               1.   Erandina artiklist 1, kui tariifikvoodi kehtivusaeg algab enne kuupäeva, millest alates kohaldatakse määruse (EL) 2019/216 artikli 1 lõiget 2, ning lõpeb pärast kõnealust kuupäeva, jaotatakse asjaomane tariifikvoot, kohaldades EL 27 osakaalu alusele, mis koosneb kõnealuse tariifikvoodi kogustest, mis on kättesaadavad pärast viimast jaotamist.
            
            
               2.   Komisjon avaldab kahe tööpäeva jooksul alates määruse (EL) 2019/216 artikli 1 lõike 2 kohaldamisest sel kuupäeval kättesaadavad kogused asjakohases veebiväljaandes.
            
         
         
            Artikkel 3
            Käesolev määrus jõustub järgmisel päeval pärast selle avaldamist Euroopa Liidu Teatajas.
            Määrust kohaldatakse alates samast kuupäevast kui määruse (EL) 2019/216 artikli 1 lõiget 2.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 24. aprill 2019
            
               
                  Komisjoni nimel
               
               
                  president
               
               Jean-Claude JUNCKER
            
         
         
            (1)  ELT L 120, 5.5.2006, lk 17.
         
            (2)  Komisjoni 8. juuni 2006. aasta määrus (EÜ) nr 847/2006, millega avatakse teatavate kalatoodete või -konservide impordiks ühenduse tariifikvoodid ja sätestatakse nende haldamine (ELT L 156, 9.6.2006, lk 8).
         
            (3)  Euroopa Parlamendi ja nõukogu 30. jaanuari 2019. aasta määrus (EL) 2019/216, milles käsitletakse liidu WTO loendis sisalduvate tariifikvootide jaotamist pärast Ühendkuningriigi väljaastumist liidust ja millega muudetakse nõukogu määrust (EÜ) nr 32/2000 (ELT L 38, 8.2.2019, lk 1).
         
            (4)  Nõukogu 17. detsembri 1999. aasta määrus (EÜ) nr 32/2000, millega avatakse GATTiga seotud ühenduse tariifikvoodid ja teatavad muud ühenduse tariifikvoodid, sätestatakse nende haldamine, kehtestatakse üksikasjalikud sätted nende kvootide muutmiseks või kohandamiseks ning tunnistatakse kehtetuks nõukogu määrus (EÜ) nr 1808/95 (EÜT L 5, 8.1.2000, lk 1).